The Raid (cinta de 1954)

:*Iste articlo ye sobre una cinta estausunidense de western estrenada en 1954; ta atros usos, se veiga *'The Raid***.


***The Raid*** (títol orichinal en [[Idioma anglés|anglés]], en [[Idioma aragonés|aragonés]] ***A incursión***, estrenada en [[Aragón]] con o títol en [[Idioma castellano|castellano]] de ***Fugitivos rebeldes***, en aragonés ***Fuchitivos rebels**'') ye una [[cinta]] de [[cine estausunidense]] de [[cine de drama]] [[Cine de western|western]] [[Cine belico|belico]] estrenada l'anyo [[1954]], dirichida por  [[Hugo Fregonese]] seguntes un [[guion adaptau]] por [[Sydney Boehm]] (basau en una historia de [[Francis M. Cockrell]], basada a la vegada en ''[[Affair at St. Albans]]'', una [[novela]] que heba publicau [[Herbert Ravenel Sass]] l'anyo [[1948]]), con una [[banda sonora orichinal]] de [[Roy Webb]], una [[dirección de fotografía]] de [[Lucien Ballard]] y una [[producción cinematografica]] de [[Robert L. Jacks]] ta la [[productora cinematografica]] [[Panoramic Productions]]. De l'[[elenco]] d'a cinta en fan parte, entre d'atros [[actor]]s, [[Van Heflin]], [[Anne Bancroft]], [[Richard Boone]], [[Lee Marvin]], [[Tommy Rettig]], [[Peter Graves]], [[Douglas Spencer]], [[Paul Cavanagh]], [[Will Wright]], [[James Best]], [[John Dierkes]] y [[Helen Ford]].

En [[1864]], mientres a [[Guerra Civil d'os Estaus Unius]], un grupo de presoneros de l'exercito d'os [[Estaus Confederaus d'America]] se troban en un [[campo de presoneros]] en [[Plattsburgh (Nueva York)|Plattsburgh]] ([[Nueva York (estau)|Nueva York]]), amán d'a muga con [[Canadá]]. Consiguen fuyir-ne, y lo fan con un obchectivo: marchar en primeras enta [[Mont-reyal (Canadá)|Mont-reyal]] en Canadá ta dimpués tornar a trescruzar a muga ta dentrar en [[St. Albans (Vermont)|St. Albans]] ([[Vermont]]), robar-ie toz os [[diners]] d'os suya bancos ta financiar a marcha d'a guerra y cremar os suos edificios (posteriorment un d'éls afirma en a cinta que lo fa como venganza por l'incendio d'[[Atlanta]] por os nordistas). L'organizador d'o plan ye lo comandant Neal Benton que plega enta St. Albans en decindo que ye canadiense, pero bien luego, mientres que fa los preparativos ta la incursión conoix a una muller d'a ciudat que rechenta la casa de huespedes en a ciudat, que ye vídua y con un filo, que tamién amuestra simpatía por Neal. Poquet a poquet plegan o resto d'o grupo d'os futuros asaltants d'a ciudat, que s'amagan en un rancho albandonau que se troba a distancia adecuada de St. Albans, ni masiau amán ta estar descubiertos ni masiau luent ta dificultar a incursión. Mesmo auan un d'os sudistas se zafuma y prencipia a menazar a los habitants y a proclamar que ye un soldau confederau, Neal li dispara, matando-lo, y los habitants d'o lugar amuestran bien clarament a suya gratitut enta él. Bien luego plega lo día decisivo fixau ta cumplir o plan.

A cinta s'ambienta en [[1864]] mientres a [[Guerra Civil d'os Estaus Unius]] en [[Plattsburgh (Nueva York)|Plattsburgh]] ([[Nueva York (estau)|Nueva York]]) y [[St. Albans (Vermont)|St. Albans]] ([[Vermont]]), y las suyas escenas se filmoron en [[Lake Sherwood (California)|Lake Sherwood]] ([[California]]), amás d'en os [[RKO-Pathé Studios]] en [[Culver City]], tamién en California.

== Elenco ==


== Se veiga tamién ==
* [[Cine en 1954]].
* [[Cintas de 1954]].

== Referencias ==


== Vinclos externos ==
*  [https://www.imdb.com/title/tt0047388/ ''The Raid''] en [[Internet Movie Database]].
*  [https://www.tcm.com/tcmdb/title/87590/enwp ''The Raid''] en [[TCM Movie Database]].
*  [https://catalog.afi.com/Catalog/moviedetails/51316 ''The Raid''] en l**American Film Institute Catalog* de l*'American Film Institute''.